4.0 การประกอบธุรกิจของแต่ละสายผลิตภัณฑ์/กลุ่มธุรกิจ

  4.1 กลุ่มการผลิต

  4.1.1 ลักษณะผลิตภัณฑ์

ก) ผลิตภัณฑ์

ผลิตภัณฑ์ในกลุ่มนี้สามารถแยกได้เป็น 6 ประเภทดังนี้

1.  สายไฟฟ้าตัวนำอลูมิเนียม

2.  สายไฟฟ้าตัวนำทองแดง

3.  สายไฟฟ้าแรงดันสูง

4.  สายเคเบิ้ลโทรศัพท์

  5. สายเคเบิ้ลใยแก้วนำแสง

  6. ลวดทองแดงอาบน้ำยา

ข) ยอดขายของบริษัทฯ และบริษัทย่อยจำแนกตามสายการผลิต

+------------------------+-----------+---------------------------------+
| ผลิตภัณฑ์                 | ยอดขาย    | ลักษณะของผลิตภัณฑ์                  |
|                        | (%)       |                                 |
+------------------------+-----------+---------------------------------+
|                        | ปี 2555    |                                 |
+------------------------+-----------+---------------------------------+
| ผล                     | 4.24      | -   สายอลูมิเนียมแกนเหล็ก           |
| ิตภัณฑ์สายไฟฟ้าตัวนำอลูมิเนียม |           |                                 |
|                        |           | -   สายอลูมิเนียมเปลือย             |
|                        |           |                                 |
|                        |           | -   สายอลูมิเนียมหุ้มพีวีซี             |
+------------------------+-----------+---------------------------------+
| ผ                      | 25.66     | -   สายอาคาร (THW, NYY, VSF)    |
| ลิตภัณฑ์สายไฟฟ้าตัวนำทองแดง |           |                                 |
|                        |           | -   สายทองแดงเปลือย              |
+------------------------+-----------+---------------------------------+
| ผลิตภัณฑ์สายไฟฟ้าแรงดันสูง   | 13.82     | -   สายแรงสูงตัวนำอลูมิเนียม SAC     |
|                        |           |                                 |
|                        |           | -                               |
|                        |           |    สายตัวนำทองแดงหุ้มด้วยฉนวนครอสลิ้ง |
|                        |           |     พีอี พันเทปทองแดง              |
|                        |           |     และเปลือกนอกพีวีซี แรงดัน 12/20  |
|                        |           |     กิโลโวลต์ 24 กิโลโวลต์, 115     |
|                        |           |     กิโลโวลต์                     |
+------------------------+-----------+---------------------------------+
| ผลิตภัณฑ์สายเคเบิ้ลโทรศัพท์   | 8.77      | -   สายดรอปไวร์                  |
|                        |           |                                 |
|                        |           | -   สายเคเบิ้ลโทรศัพ               |
|                        |           | ท์สำหรับเดินภายนอกชนิดมีสายสะพานในตัว |
|                        |           |                                 |
|                        |           | -   สายเคเบิ้ลโทรศัพท์สำหรับเดินภายใน |
|                        |           |     ชนิดทองแดงไม่ชุบดีบุก            |
|                        |           |                                 |
|                        |           | -   สายเคเ                      |
|                        |           | บิ้ลโทรศัพท์สำหรับเดินใต้ดินชนิดมีสารกันน้ำ |
+------------------------+-----------+---------------------------------+
| ผล                     | 3.54      | -   Single/Multi Fiber optics   |
| ิตภัณฑ์สายเคเบิ้ลใยแก้วนำแสง |           |                                 |
+------------------------+-----------+---------------------------------+
| ผลิตภัณฑ์ลวดทองแดงอาบน้ำยา | 43.97     | -   สายลวดทองแดงอาบน้ำยา         |
+------------------------+-----------+---------------------------------+
| รวม                    | 100.00    |                                 |
+------------------------+-----------+---------------------------------+
|                        |           |                                 |
+------------------------+-----------+---------------------------------+

ผลิตภัณฑ์ส่วนใหญ่ในกลุ่มการผลิตของบริษัทฯ ได้แก่ ผลิตภัณฑ์ลวดทองแดงอาบน้ำยา
ซึ่งจำหน่ายให้แก่ลูกค้า ภาคเอกชนและส่งออกต่างประเทศ ส่วนสายไฟฟ้า สายเคเบิ้ล
และสายเคเบิ้ลใยแก้วนำแสง ส่วนใหญ่จำหน่ายให้แก่หน่วยงาน
ภาครัฐวิสาหกิจผู้ดูแลกิจการสาธารณูปโภคเป็นหลัก เช่น กฟผ กฟภ และ กฟน
รวมถึงหน่วยงานรัฐวิสาหกิจที่แปรรูปแล้วได้แก่ บมจ. ทีโอที ในส่วนภาคเอกชน
จำหน่ายให้แก่ผู้รับเหมา และลูกค้าทั่วไป เป็นต้น

4.1.2 การตลาดและภาวะการแข่งขัน

 ก) กลยุทธ์ทางการตลาด

บริษัทฯ ได้มุ่งเน้นส่งเสริมการตลาด 4 ด้านหลัก เพื่อให้บรรลุถึงเป้าหมายที่วางไว้ดังนี้

1. ด้านผลิตภัณฑ์

บริษัทฯ ได้ดำเนินการผลิตสายไฟฟ้าแรงดันต่ำ สายไฟฟ้าแรงดันสูง สายโทรคมนาคม
สายเคเบิ้ลใยแก้วนำแสง และลวดทองแดงอาบน้ำยา
ให้มีคุณภาพตามมาตรฐานทั้งในและต่างประเทศ เช่น มาตรฐานผลิตภัณฑ์อุตสาหกรรม (มอก.)
ของประเทศไทย, IEC ตามมาตรฐานสากล, BS ตามมาตรฐานของประเทศอังกฤษ, ASTM
ตามมาตรฐานของสหรัฐอเมริกา เป็นต้น
อีกทั้งยังได้รับการรับรองผลิตภัณฑ์จากหน่วยงานราชการและสถาบันที่น่าเชื่อถือ ต่างๆ ดังนี้

-   ใบอนุญาตทำผลิตภัณฑ์สายไฟฟ้า มอก. 11-2531, มอก. 293-2541, มอก.2202-2547,
    มอก.85-2548, มอก.2434-2552
    และใบอนุญาตแสดงเครื่องหมายมาตรฐานผลิตภัณฑ์สายไฟฟ้า มอก.64-2517,
    มอก.838-2531, มอก.2143-2546 เป็นต้น

-   ใบรับรองผลการทดสอบสายแรงดันสูง 69 KV. และ 115 KV. จากคณะวิศวกรรมศาสตร์
    จุฬาลงกรณ์มหาวิทยาลัย และสถาบันเทคโนโลยีพระจอมเกล้าเจ้าคุณทหารลาดกระบัง

-   ใบอนุญาต (Licence) ของผลิตภัณฑ์สายทนไฟจาก TUV SUD PSB Pte. Ltd. สิงคโปร์

จากการที่ผลิตภัณฑ์ชนิดต่างๆ ของบริษัทฯ
ได้รับการรับรองดังกล่าวข้างต้นจะเป็นการสร้างความมั่นใจให้แก่ลูกค้า
ในการพิจารณาเลือกใช้ผลิตภัณฑ์ของบริษัทฯ ได้เป็นอย่างดี ในส่วนของบริษัทย่อย (SPEWC)
ที่ประสบกับปัญหาน้ำท่วมเมื่อ ปี 2554 จากการที่ติดตั้งเครื่องจักรใหม่
และซ่อมแซมเครื่องจักรที่ชำรุดเสียหาย ทำให้สามารถผลิตสินค้าที่มีคุณภาพดีขึ้น

2. ด้านราคา

ในปีที่ผ่านมา เศรษฐกิจโดยรวมในประเทศมีความผันผวนตามสภาวะวิกฤตของเศรษฐกิจโลก
โดยเฉพาะประเทศสหรัฐอเมริกา และประเทศในกลุ่มสหภาพยุโรป
ทำให้ภาครัฐต้องเร่งกระตุ้นเศรษฐกิจและการลงทุนผ่านโครงการต่างๆ ได้แก่
โครงการส่วนต่อขยายรถไฟฟ้าความเร็วสูงสายสีลม (ตากสิน – เพชรเกษม),
รถไฟฟ้าความเร็วสูงสายสีม่วง และสายสีน้ำเงิน เป็นต้น ส่งผลให้ยอดขายของบริษัทฯ
ประสบความสำเร็จตามเป้าหมายที่วางไว้ โดยบริษัทฯ
ปรับการกำหนดราคาให้เหมาะสมและสอดคล้องกับราคาวัตถุดิบหลักตลอดเวลา
เนื่องจากราคาวัตถุดิบหลักที่ใช้ในการผลิต ได้แก่ ทองแดง และน้ำมัน มีความ ผันผวนอยู่ตลอด
นอกจากนี้บริษัทฯ ได้นำระบบ Lean เข้ามาใช้ในการผลิต
ทำให้มีต้นทุนการผลิตลดลงสามารถคงระดับกำไรไว้ได้
โดยที่ยังคงไว้ซึ่งมาตรฐานและคุณภาพของผลิตภัณฑ์
อีกทั้งต้องเพิ่มประสิทธิภาพในการผลิตอย่างต่อเนื่อง
โดยมุ่งเน้นการควบคุมต้นทุนค่าใช้จ่ายที่ไม่จำเป็น เพื่อรักษาระดับราคาสินค้าให้แข่งขันได้
แต่ในส่วนของสินค้าบางชนิด บริษัทฯ
ก็จำเป็นต้องมีการปรับราคาขายสูงขึ้นตามกลไกของตลาดเช่นกัน

3. ด้านช่องทางการจำหน่าย

บริษัทฯ ยังคงมีนโยบายเพิ่มส่วนแบ่งการตลาดโดยการขยายตลาดให้ครอบคลุมทั่วประเทศ
และมุ่งเน้นการขายให้แก่กลุ่มผู้รับเหมางานระบบไฟฟ้า ผู้แทนจำหน่ายเดิม
ผู้แทนจำหน่ายรายใหม่ที่มีศักยภาพสูง นอกจากนี้บริษัทฯ ได้สร้างโอกาสในการขาย
ด้วยการเข้าร่วมประมูลงานในโครงการต่างๆ มากขึ้น เช่น โครงการรถไฟฟ้าสายสีม่วง
สายสีน้ำเงิน สายสีแดง, โครงการโรงผลิตไฟฟ้ารายเล็ก (Small Power Producer (SPP))
และโรงผลิตไฟฟ้าอิสระ (Independence Power Producer (IPP)) ซึ่งแต่ละโครงการ
จะต้องมีการใช้ผลิตภัณฑ์ของบริษัทฯ อีกทั้งยังคงเพิ่มช่องทางการจัดจำหน่ายผ่านห้างค้าปลีกขนาดใหญ่
(Modern Trade) อาทิเช่น ห้างโฮมเวิร์ค (Home Work) ห้างโฮมโปร (Home Pro) เป็นต้น
เพื่อให้ลูกค้าได้รู้จักผลิตภัณฑ์ของบริษัทฯ แพร่หลายมากขึ้น

4. ด้านการส่งเสริมการขาย

บริษัทฯ ได้ทำการโฆษณาประชาสัมพันธ์ผลิตภัณฑ์ผ่านแผ่นป้ายโฆษณา นิตยสาร และสื่อต่างๆ
ที่เกี่ยวข้องกับอุตสาหกรรมสายไฟฟ้า อาทิเช่น วารสารสมาคมช่างเหมาไฟฟ้าและเครื่องกลไทย
(Thai Electrical & Mechanical Contractors) ซึ่งจะถึงกลุ่มเป้าหมายโดยตรง
พร้อมทั้งเปิดโอกาสให้กลุ่มตัวแทนจำหน่าย กลุ่มผู้รับเหมาระบบไฟฟ้า
กลุ่มวิศวกรผู้ควบคุมงานและออกแบบงานระบบไฟฟ้า
ได้เข้าเยี่ยมชมโรงงานเพื่อให้เห็นกระบวนการผลิตและการทดสอบของบริษัทฯ
เพื่อให้เกิดความมั่นใจในคุณภาพและมาตรฐานสินค้าของบริษัทฯ นอกจากนี้ บริษัทฯ
ได้จัดให้มีการอบรมสัมมนา เกี่ยวกับผลิตภัณฑ์ของบริษัทฯ ให้แก่กลุ่มลูกค้าเป้าหมาย
เพื่อเป็นการขยายฐานตลาดทั้งกลุ่มลูกค้าใหม่ และกลุ่มลูกค้าเดิม เพื่อให้ผลิตภัณฑ์ของบริษัทฯ
เป็นที่ยอมรับมากขึ้น

สำหรับการส่งออกผลิตภัณฑ์ไปจำหน่ายยังต่างประเทศ โดยเฉพาะในประเทศเวียดนาม สิงคโปร์
พม่า และลาว บริษัทฯ
ยังคงเผชิญกับสภาวะการณ์แข่งขันกับสินค้าที่ผลิตจากประเทศที่มีต้นทุนผลิตด้านแรงงานที่ต่ำกว่า
ทำให้บริษัทฯ มียอดส่งออกลดลง

ในปี 2555 SFO ได้เข้าร่วมงานแสดงสินค้าเคเบิ้ลใยแก้วนำแสง ในงานประชุม
สัมมนาทางด้านวิชาการที่จัดขึ้นโดย สมาคม, องค์กร หรือหน่วยงานรัฐวิสาหกิจ
ที่เกี่ยวข้องกับกิจการโทรคมนาคม เพี่อนำเสนอผลิตภัณฑ์ของบริษัทฯ
และเพื่อแสดงความสำเร็จของโครงการที่ดำเนินการไปแล้ว
ในการเป็นผู้ให้บริการวางระบบโซลูชั่นด้านเทคโนโลยีสารสนเทศและการสื่อสารโทรคมนาคมครบวงจร
(System Integrator) ที่ SFO ได้ร่วมมือกับ บริษัท ฟูจิกุระ จำกัด (Fujikura)
ซึ่งเป็นพันธมิตรทางธุรกิจ

SFO ได้รับการรับรองระบบการจัดการด้านสิ่งแวดล้อม ISO 14001 : 2000 โดยบริษัทฯ
คำนึงถึงการรักษาสิ่งแวดล้อมและความรับผิดชอบต่อสังคม (Corporate Social
Responsibility) อย่างต่อเนื่องตลอดมา
อีกทั้งได้จัดทำข้อมูลความปลอดภัยของผลิตภัณฑ์เคเบิ้ลใยแก้วนำแสง (MSDS)
ซึ่งเป็นเอกสารประชาสัมพันธ์ แจ้งให้ลูกค้าทราบถึงการใช้เคเบิ้ลอย่างถูกต้องและ ปลอดภัย โดย
SFO มีเป้าหมายมุ่งให้ความรู้ทุกด้านที่เกี่ยวข้องกับผลิตภัณฑ์สายเคเบิ้ลใยแก้วนำแสง
ทั้งในเรื่องความปลอดภัยต่อการใช้งาน ผลกระทบต่อสิ่งแวดล้อม และข้อแตกต่างของเคเบิ้ลตามชนิด
ประเภท และระดับคุณภาพของผลิตภัณฑ์
ทั้งนี้เพื่อให้ลูกค้าใช้เป็นแนวทางในการตัดสินใจเลือกซื้อผลิตภัณฑ์
โดยไม่ได้ใช้ราคาเป็นเกณฑ์ในการตัดสินใจซื้อเท่านั้น

ในปี 2555 SPEWC
ยังคงให้ส่วนลดเป็นพิเศษแก่ตัวแทนจำหน่ายที่มียอดสั่งซื้อสินค้าถึงเป้าหมายที่กำหนดไว้
หรือสั่งซื้อในช่วงที่บริษัทฯ ต้องการขายสินค้าให้ได้เร็วขึ้น

กลยุทธ์ทางการตลาดของบริษัทฯ มีดังนี้

• เพิ่มยอดจำหน่ายให้แก่หน่วยงานเอกชนและรัฐวิสาหกิจมากขึ้น โดยบริษัทฯ
มีเป้าหมายมุ่งเน้นในการพัฒนาคุณภาพของผลิตภัณฑ์เป็นหลัก
ในปีที่ผ่านมาได้จำหน่ายให้แก่ลูกค้าภาคเอกชนที่มีโครงการใหญ่ๆ หลายโครงการ ในปี 2555
บริษัทฯ มีสัดส่วนการจำหน่ายให้ลูกค้าภาคเอกชนอยู่ที่ร้อยละ 74.34
และยอดจำหน่ายให้แก่ลูกค้าภาครัฐวิสาหกิจอยู่ที่ร้อยละ 25.57 ของยอดจำหน่ายทั้งหมด
นอกจากนี้บริษัทฯ ได้ปรับปรุงกฎเกณฑ์ระเบียบการรับชำระเงินจากลูกค้า
เพื่ออำนวยความสะดวกให้แก่ลูกค้าภาคเอกชนในประเทศ ซึ่งช่วยทำให้บริษัทฯ
สามารถจำหน่ายสินค้าได้มากขึ้น

• เพิ่มยอดจำหน่าย และเพิ่มช่องทางการส่งออก โดยมุ่งรักษาระดับคุณภาพสินค้าของบริษัทฯ
ให้อยู่ในระดับมาตรฐานสากลเพื่อเพิ่มศักยภาพในการแข่งขันในตลาดต่างประเทศ

• มุ่งเน้นขยายตัวแทนจำหน่ายที่มีความสามารถเพิ่มขึ้น ทั้งในกรุงเทพฯ และต่างจังหวัดที่สำคัญๆ
ซึ่งจะเป็นตัวแทนจำหน่ายในแต่ละภูมิภาคด้วย

• ขยายฐานลูกค้ากลุ่มใหม่ๆ โดยการนำเสนอผลิตภัณฑ์แก่ลูกค้ากลุ่มต่างๆ มากขึ้นได้แก่
กลุ่มปิโตรเคมิคอล กลุ่มโรงกลั่นน้ำมัน หน่วยงานศูนย์ราชการ เป็นต้น

• เข้าร่วมแข่งขันประกวดราคาในโครงการขนาดใหญ่ (Mega Project) ของทั้งภาครัฐ
และภาคเอกชนมากขึ้น

• รักษาสัมพันธภาพที่ดีกับหน่วยงานรัฐวิสาหกิจและสร้างความสัมพันธ์ที่ดีกับลูกค้าทั่วไปอย่างสม่ำเสมอ

• ปรับปรุงการให้บริการ และการส่งมอบสินค้าให้มีประสิทธิภาพและรวดเร็วขึ้น

• ขยายตลาด โดยการพัฒนาผลิตภัณฑ์ใหม่ ออกสู่ตลาดสายไฟฟ้า สายเคเบิ้ล ได้แก่สาย LAN (UTP
CAT 5E) และ COAXIAL CABLES และ Instruments Cables เป็นต้น

• ปรับปรุงนโยบายในการจัดตั้งตัวแทนจำหน่าย (Agent) นโยบายการขาย และส่งเสริมการขาย
ตลอดจนพัฒนา ช่องทางการจัดจำหน่ายต่างๆ

• SFO ยังคงพยามมุ่งเน้นให้ความรู้แก่ลูกค้า และผู้ใช้สายเคเบิ้ลใยแก้วนำแสง
ให้ตระหนักถึงความแตกต่างของระดับคุณภาพที่ตรงตามมาตรฐาน
แม้จะซื้อผลิตภัณฑ์ในราคาที่สูงกว่าก็ตาม และได้พยามหาแหล่งผู้จำหน่ายวัตถุดิบหลักรายใหม่ๆ
เพิ่มมากขึ้น ทั้งนี้เพื่อเป็นการเพิ่มอำนาจการต่อรอง และลดต้นทุนในการผลิต

  ช่องทางการจัดจำหน่าย

บริษัทฯ และ SFO มียอดจำหน่ายให้แก่หน่วยงานรัฐวิสาหกิจ ภาคเอกชน และยอดส่งออก สำหรับปี
2553 ถึง ปี 2555 คิดเป็นสัดส่วนร้อยละดังต่อไปนี้

  ----------- --------- --------- --------- --------- ---------- ----------
              จรุงไทย                        SFO                  

              2553      2554      2555      2553      2554       2555

  รัฐวิสาหกิจ    46.55     31.79     25.57     26.26     14.77      36.95

  เอกชน       53.20     67.63     74.34     73.38     81.65      61.55

  ส่งออก       0.25      0.58      0.09      0.36      3.58       1.50

  รวม         100.00    100.00    100.00    100.00    100.00     100.00
  ----------- --------- --------- --------- --------- ---------- ----------

  ในปี 2555 SPEWC มียอดจำหน่ายภายในประเทศร้อยละ 68.75
  โดยส่วนใหญ่จำหน่ายให้แก่ลูกค้าภาคเอกชน และมียอดส่งออกร้อยละ 31.25

  หน่วยงานรัฐวิสาหกิจ : การประกวดราคาในปี 2555 ที่ผ่านมา หน่วยงานรัฐวิสาหกิจ
  ยังคงใช้วิธีประมูลงานทาง อินเทอร์เน็ต (E-Auction)
  เพื่อให้สอดคล้องกับนโยบายการจัดซื้อจัดหาทางอินเทอร์เน็ต (E-Procurement) ของภาครัฐ
  ทั้งนี้ ภาครัฐได้แบ่งการจัดซื้อจัดจ้างเป็นการซื้อสินค้าสำเร็จรูป
  การว่าจ้างผลิตจากผู้ผลิตภายในประเทศ และการสอบราคาในกรณีวงเงินไม่เกิน 2 ล้านบาท
  โดยยังคงใช้วิธีการเปิดประมูลโดยตรงตามนโยบายการสนับสนุนอุตสาหกรรมภายในประเทศของภาครัฐ

  ภาคเอกชน : โดยการจำหน่ายตรงให้แก่ตัวแทนจำหน่าย ผู้แทนจำหน่ายอุปกรณ์ไฟฟ้า ผู้รับเหมา
  รายใหญ่ ผู้รับเหมาโครงการ ลูกค้าทั่วไปที่มีฐานะการเงินมั่นคง และเครดิตดี
  โดยหากเป็นกลุ่มลูกค้าใหม่ต้องใช้หลักทรัพย์ค้ำประกัน จ่ายเป็นเงินสด หรือแคชเชียร์เช็คเท่านั้น
  ซึ่งเป็นการลดความเสี่ยงให้แก่บริษัทฯ นอกจากนี้ บริษัทฯ
  ได้เข้าร่วมประมูลแข่งขันราคาทางอินเตอร์เน็ต (E-Auction) สำหรับโครงการขนาดใหญ่
  (Mega Project) ซึ่งมีลูกค้าโครงการที่รับเหมาช่วงจากภาครัฐ อีกทั้งบริษัทฯ
  ได้พยายามเพิ่มศักยภาพในการแข่งขันและเพิ่มโอกาสในการเข้าไปประมูลงานในโครงการต่างๆ
  มากขึ้นด้วย ในปี 2555 บริษัทฯ ได้พยามขยายตลาดสู่ประเทศเพื่อนบ้าน เพิ่มมากขึ้น

  ส่งออก : ในปี 2555 บริษัทฯ มีความมุ่งมั่นในการเพิ่มศักยภาพ ที่จะส่งออกผลิตภัณฑ์สายไฟฟ้า
  สายเคเบิ้ล ไปจำหน่ายยังประเทศแถบเอเชีย เช่น ประเทศจีน สิงคโปร์ พม่า ลาว
  และเวียดนาม ให้มากขึ้น โดยในปีที่ผ่านมามีมียอดส่งออกลดลงเมื่อเทียบกับปี 2554
  เนื่องจากผลิตภัณฑ์ของบริษัทฯ จะมีต้นทุนในการผลิตสูงมากในตลาดต่างประเทศ
  เมื่อเทียบกับผลิตภัณฑ์จากประเทศจีน และเกาหลีใต้ แต่บริษัทฯ
  ก็ได้พยายามเข้าร่วมประมูลงานในต่างประเทศให้มากที่สุด

  ทั้งนี้ บริษัทฯ ไม่มีตัวแทนจำหน่ายสินค้าในต่างประเทศ

  ข) ส่วนแบ่งทางการตลาดและสภาพการแข่งขัน

สายไฟฟ้าตัวนำอลูมิเนียม

ภาวะเศรษฐกิจของประเทศในปีที่ผ่านมา มีแนวโน้มขยายตัวเพิ่มขึ้น
เนื่องจากสถานการณ์โดยรวมในประเทศ กลับเข้าสู่ภาวะปกติหลังจากที่ประสบกับปัญหาน้ำท่วม
และการเมืองมีเสถียรภาพมากขึ้น
ภาครัฐบาลจึงเร่งกระตุ้นการใช้จ่ายงบประมาณผ่านนโยบายการลงทุนในโครงสร้างพื้นฐานต่างๆที่ดำเนินการอยู่
และโครงการต่างๆ ในอนาคต อาทิเช่น โครงการรถไฟฟ้าสายสีน้ำเงิน สายสีม่วง เป็นต้น
ส่งผลให้ตลาดมีความต้องการใช้สายไฟฟ้าตัวนำอลูมิเนียมเพิ่มมากขึ้น ในปี 2555 บริษัทฯ
มีส่วนแบ่งตลาดสายไฟฟ้าตัวนำอลูมิเนียมประมาณ ร้อยละ 25 ของตลาดภายในประเทศ (แหล่งที่มา
: ข้อมูลของบริษัทฯ)

สายไฟฟ้าตัวนำทองแดง

สถานการณ์ของตลาดสายไฟฟ้าตัวนำทองแดง มีการแข่งขันด้านราคากันอย่างรุนแรง
ในตลาดธุรกิจรับเหมางานก่อสร้างขนาดใหญ่ โดยเฉพาะโครงการของรัฐบาลที่มีมูลค่าสูง
ในปีที่ผ่านมา โรงงาน และอาคารบ้านเรือนที่ได้รับความเสียหายจากน้ำท่วม
ก็ได้มีการลงทุนและปรับปรุงซ่อมแซมใหม่ นอกจากนี้บริษัทฯ ยังคงได้รับงานจากโครงการขนาดใหญ่
(Mega Project) ของภาครัฐและภาคเอกชน ได้แก่ โครงการรถไฟฟ้าสายต่างๆ
และเนื่องจากราคาทองแดงซึ่งเป็นวัตถุดิบหลักที่ใช้ในการผลิตมีความผันผวนสูง บริษัทฯ
จึงต้องบริหารจัดการอย่างมีประสิทธิภาพ
เพื่อรักษาระดับคุณภาพและเพิ่มขีดความสามารถในการแข่งขันในตลาดสายไฟฟ้าตัวนำทองแดง
ผู้ประกอบการรายใหญ่ยังคงเป็น บริษัท สายไฟฟ้า บางกอกเคเบิ้ล จำกัด บริษัท สายไฟฟ้า
ไทย-ยาซากิ จำกัด บริษัท เอ็ม ซี ไอ ดราก้า จำกัด และบริษัท เอราวัณ จำกัด โดยในปี 2555
บริษัทฯ มีส่วนแบ่งตลาดสายไฟฟ้าตัวนำทองแดงประมาณร้อยละ 17 ของตลาดภายในประเทศ
(แหล่งที่มา : ข้อมูลของบริษัทฯ)

สายไฟฟ้าแรงดันสูง

ตลาดสายไฟฟ้าแรงดันสูง มีลักษณะคล้ายกับตลาดสายไฟฟ้าตัวนำอลูมิเนียม โดยส่วนใหญ่บริษัทฯ
จะเป็นผู้รับจ้างผลิตให้แก่หน่วยงานรัฐวิสาหกิจ
และขายให้ลูกค้าเอกชนที่รับเหมาช่วงจากงานโครงการต่างๆ จากภาครัฐ บริษัทฯ
มีส่วนแบ่งตลาดสายแรงดันสูงรวมกันประมาณร้อยละ 32 ของตลาดภายในประเทศ (แหล่งที่มา :
ข้อมูลของบริษัทฯ)

สายเคเบิ้ลโทรศัพท์

ตลาดสายเคเบิ้ลโทรศัพท์ มีบริษัทผู้ประกอบการทั้งรายใหญ่ และรายเล็กหลายราย
รวมถึงบริษัทคู่แข่งจาก ต่างประเทศที่ได้ส่งผลิตภัณฑ์สายโทรศัพท์เข้ามาจำหน่ายภายในประเทศ
โดยในปีที่ผ่านมา หน่วยงานรัฐบาลและภาคเอกชน ได้ใช้วิธีการประมูลงาน
ทำให้เกิดการแข่งขันด้านราคากันอย่างรุนแรง ปัจจุบันความต้องการใช้สายเคเบิ้ลโทรศัพท์ชนิด
ไส้ทองแดงมีการขยายตัวลดลง เนื่องจากมีสินค้าทดแทนที่เกิดจากการเปลี่ยนแปลงด้านเทคโนโลยี
คือสายเคเบิ้ลใยแก้วนำแสง และการสื่อสารแบบไร้สาย ได้แก่ ระบบโทรศัพท์เคลื่อนที่ต่าง ๆ
ที่มีจำนวนผู้ให้บริการ และประเภทของการบริการเพิ่มขึ้นอย่างต่อเนื่อง อาจกล่าวได้ว่าบริษัทฯ
ยังคงสามารถขายสายเคเบิ้ลโทรศัพท์ได้อยู่ 3 ช่องทาง ดังนี้

  1. ผู้ซื้อซื้อไปทดแทนของเดิมที่ต้องเปลี่ยนตามอายุการใช้งาน

  2. ผู้ซื้อซื้อไปขยายโครงข่ายโทรศัพท์แบบ VOICE
  ซึ่งการขายสินค้าประเภทนี้มีอัตราลดลงอย่างต่อเนื่อง

  3. ผู้ซื้อซื้อไปใช้ในการให้บริการแก่ธุรกิจใหม่ ได้แก่ การให้บริการอินเตอร์เน็ตความเร็วสูง
  (ADSL) เป็นต้น

จากความต้องการสายเคเบิ้ลโทรศัพท์ที่ลดลง โดยจำนวนคู่แข่งมิได้ลดลง บริษัทฯ
พยายามรักษายอดขายด้วยการติดต่อลูกค้าเดิมในช่องทางขายเดิม
และพยายามติดต่อลูกค้ากลุ่มเป้าหมายใหม่ๆ ที่เป็นผู้ให้บริการอินเตอร์เน็ตความเร็วสูง ซึ่ง ในปี
2555 นี้ บริษัทได้รับคำสั่งซื้อจากลูกค้ากลุ่มนี้มากพอสมควร

บริษัทฯ และบริษัทย่อย (SPEWC)
ได้พยายามรักษาส่วนแบ่งทางตลาดสายเคเบิ้ลโทรศัพท์ไว้รวมกันประมาณ ร้อยละ 50
ของตลาดภายในประเทศ (แหล่งที่มา : ข้อมูลของบริษัทฯ)

สายเคเบิ้ลใยแก้วนำแสง

ปัจจุบันภาครัฐ ได้ขยายการติดตั้งเครือข่ายสายสัญญาณเพื่อการสื่อสารเพิ่มขึ้นมากมาย
เพื่อเพิ่มประสิทธิภาพในหลายๆ ด้าน ได้แก่ความเร็วในการส่งข้อมูล การนำไปใช้งาน
รวมถึงการส่งข้อมูลด้วยอุปกรณ์โทรศัพท์มือถือ และ อุปกรณ์คอมพิวเตอร์ขนาดพกพา (Pocket PC)
ต่างๆ ซึ่ง บมจ.ทีโอที จำเป็นต้องใช้สายเคเบิ้ลใยแก้วนำแสง (Optical Fiber Cable OFC)
เพื่อใช้ในการขยายโครงข่ายสัญญาณจำนวนมาก
รวมถึงในการติดตั้งระบบเส้นใยแก้วนำแสงที่จะทำการส่งผ่านข้อมูลจากชุมสาย
ผู้ให้บริการไปยังบ้านเรือนของผู้ใช้บริการ (Fiber to the Home - FTTH)

ปัจจุบันผู้ผลิตสายเคเบิ้ลใยแก้วนำแสงที่สำคัญภายในประเทศยังคงมีเพียง 4 ราย
นอกจากนี้ยังมีผู้ประกอบการจากต่างประเทศที่เข้ามาแข่งขันในตลาดภายในประเทศ
โดยไม่ต้องเสียอัตราภาษีนำเข้าและมีต้นทุนในการผลิตที่ต่ำกว่าผู้ผลิตภายใน ประเทศ
ทำให้ผู้ผลิตภายในประเทศต้องแข่งขันอย่างยากลำบากในเรื่องของราคา
เนื่องจากวัตถุดิบทั้งหมดในการผลิตต้องนำเข้าจากต่างประเทศ ส่วนใหญ่บริษัทฯ
จะจำหน่ายสายเคเบิ้ลใยแก้วนำแสงให้แก่ผู้รับเหมาช่วงงานของรัฐวิสาหกิจ ในปี 2555 SFO
มีส่วนแบ่งตลาดสายเคเบิ้ลใยแก้วนำแสงประมาณร้อยละ 20 ของตลาดภายในประเทศ (แหล่งที่มา
: ข้อมูลของบริษัทฯ)

ลวดทองแดงอาบน้ำยา

SPEWC เป็นหนึ่งในสามผู้ผลิตลวดทองแดงอาบน้ำยาที่ได้มาตรฐานสูงสุดในประเทศไทย
และได้รับมาตรฐาน UL (Underwriters Laboratories Inc.)
ซึ่งมีมาตรฐานเป็นที่ยอมรับในวงการผู้ผลิตทั่วโลก SPEWC มุ่งเน้นการแข่งขันด้านคุณภาพ
พร้อมทั้งการให้บริการและการส่งสินค้าที่รวดเร็ว ตลอดจนแสดงความรับผิดชอบในกรณีที่สินค้ามีปัญหา
ด้วยสภาวะการแข่งขันที่รุนแรงขึ้นในระยะหลายปีที่ผ่านมา SPEWC ได้กำหนดนโยบาย
โดยมุ่งเน้นขายสินค้าให้แก่กลุ่มลูกค้าเป้าหมายที่มีความต้องการใช้ผลิตภัณฑ์ของบริษัทฯ อย่างแท้จริง
(Niche Market) มากขึ้น นอกจากนี้ SPEWC
ได้พยายามเพิ่มยอดขายด้วยการติดตามขายและบริการแก่ลูกค้าเก่าในตลาดเดิม
หาลูกค้าใหม่เพิ่มในตลาดเดิม ตลอดจนหาตลาดใหม่ๆ
ทั้งตลาดส่งออกและตลาดภายในประเทศที่บริษัทฯ สามารถขายได้ในราคาที่ดีขึ้น ปัจจุบัน SPEWC
ได้พัฒนาระบบบัญชีต้นทุนสินค้าที่มีความละเอียด ถูกต้องแม่นยำ ทันสมัย และตรงเวลา (Real
Time) มากขึ้น ซึ่งจะช่วยทำให้ SPEWC มุ่งเน้นลูกค้าที่สามารถทำกำไรให้แก่บริษัทฯ ได้ดีกว่าเดิม
ในปี 2555 SPEWC มีส่วนแบ่งตลาดลวดทองแดงอาบน้ำยาประมาณร้อยละ 25-30%
ของตลาดภายในประเทศ (แหล่งที่มา : ข้อมูลของบริษัทฯ)

สิทธิและข้อจำกัดในการดำเนินธุรกิจการผลิต

ผลิตภัณฑ์ของบริษัทฯ มีคุณภาพที่ได้มาตรฐานทั้งในและต่างประเทศ เช่น มาตรฐาน TIS, NEMA,
IEC, BS และ ASTM เป็นต้น บริษัทฯ มีเทคโนโลยีที่มีมาตรฐานสูง และผลิตสินค้าที่มีคุณภาพ ในปี
2539 ได้รับการรับรองระบบคุณภาพที่ได้มาตรฐาน ISO 9002 : 1994 จาก Bureau Veritas
Quality International (BVQI) และในปี 2540 ได้รับการรับรองมาตรฐาน ISO 9002 :
1994 จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
และมีการปรับเปลี่ยนเรื่อยมาจนกระทั่งปัจจุบันเป็น ISO 9001:2008
จากหน่วยรับรองแห่งชาติอันได้แก่ สถาบันรับรองมาตรฐานไอเอสโอ (MASCI : Management
System Certification Institute) อีกทั้งห้องปฏิบัติการทดสอบของบริษัทฯ
ยังได้รับการรับรองความสามารถห้องปฏิบัติการทดสอบตามมาตรฐาน ISO/IEC 17025 : 2005
จากหน่วยรับรองระบบงาน แห่งชาติของสำนักงานมาตรฐานผลิตภัณฑ์อุตสาหกรรม ได้แก่ TLAS :
Thai Laboratory Accreditation Scheme เป็นต้น

SFO ซึ่งเป็นบริษัทย่อยของบริษัทฯ ได้รับการรับรองระบบคุณภาพ ISO 9002 ตั้งแต่ปี 2542
ต่อมาในปี 2546 ได้เปลี่ยนเป็น ISO 9001 : 2000
นอกจากนี้ระบบคุณภาพดังกล่าวยังได้รับการรับรองจาก สถาบันรับรองมาตรฐานไอเอสโอ
ซึ่งจะส่งผลดีต่อยอดจำหน่ายของบริษัทฯ
โดยเฉพาะอย่างยิ่งกับยอดจำหน่ายให้กับหน่วยงานรัฐวิสาหกิจ
ซึ่งสินค้าจะต้องได้รับการรับรองมาตรฐาน นอกจากนี้ ในปี 2551
SFOได้รับใบรับรองระบบการจัดการสิ่งแวดล้อมมาตรฐาน ISO 14000 : 2004
จากสำนักงานมาตรฐานผลิตภัณฑ์อุตสาหกรรม ซึ่งจะเป็นผลดีต่อการขยายตลาดในต่างประเทศ
เนื่องจากบางประเทศมีนโยบาย
กีดกันทางการค้าและจะทำการค้ากับบริษัทที่มีการจัดการสิ่งแวดล้อมที่ถูกต้องและเหมาะสมเท่านั้น

ข้อจำกัดในการดำเนินธุรกิจการผลิต

ตามที่รัฐบาลก่อนๆ ได้มีนโยบายในการแปรรูปรัฐวิสาหกิจ
ทำให้หน่วยงานภาครัฐวิสาหกิจที่ถูกแปรรูปเป็นบริษัทมหาชนแล้ว ได้แก่ TOT และ CAT เป็นต้น
ต้องมีการปรับเปลี่ยนนโยบายการจัดซื้อ จัดจ้าง จากเดิมที่เคยระบุให้มีการ
จัดซื้อจัดจ้างเฉพาะผลิตภัณฑ์ที่ผลิตภายในประเทศ
เพื่อเป็นการส่งเสริมผู้ผลิตสินค้าในประเทศตามนโยบายจากรัฐบาลนั้น
ได้เปลี่ยนนโยบายเป็นให้มีการจัดซื้อจัดจ้างโดยเสรี
ซึ่งหมายถึงการยอมให้มีการนำเข้าผลิตภัณฑ์จากต่างประเทศได้ ทำให้บริษัทฯ
และบริษัทย่อยต้องเผชิญภาวะการแข่งขันในด้านราคาและการตลาดรุนแรงมากขึ้นด้วย

  4.1.3 การจัดหาผลิตภัณฑ์หรือบริการ

  ก) การผลิตหรือการจัดหาผลิตภัณฑ์เพื่อจำหน่าย

โรงงานของบริษัทฯและ SFO ตั้งอยู่เลขที่ 35/1 และ 35/2 หมู่ 22 ถนนสุวินทวงศ์
ตำบลศาลาแดง อำเภอ บางน้ำเปรี้ยว จังหวัดฉะเชิงเทรา ประกอบด้วยโรงงาน 4 หลัง ดังนี้

  1. โรงงานผลิตสายอลูมิเนียมเคเบิ้ล (Aluminium Cable)

2. โรงงานผลิตสายไฟฟ้า (Power Cable)

3. โรงงานผลิตสายเคเบิ้ลโทรศัพท์ (Telephone Cable)

4. โรงงานผลิตสายเคเบิ้ลใยแก้วนำแสงของ SFO

สำนักงานของ SPEWC ตั้งอยู่เลขที่ 2922/311-312 ชั้น 30 อาคารชาญอิสสระทาวเวอร์ 2
ถนนเพชรบุรีตัดใหม่ แขวงบางกะปิ เขตห้วยขวาง กรุงเทพฯ ส่วนโรงงานตั้งอยู่เลขที่ 8 หมู่ที่ 5
ถนนติวานนท์ ตำบลบ้านใหม่ อำเภอเมืองปทุมธานี จังหวัดปทุมธานี ซึ่งประกอบด้วยอาคารต่างๆ
ดังนี้

1. อาคารสำนักงานโรงงาน 2 อาคาร

2. อาคารเครื่องจักร 8 โรงงาน

3. โรงเก็บสินค้า 6 อาคาร

4. อาคารชั่วคราวสำหรับบรรจุสินค้า 2 อาคาร

5. อาคารรักษาความปลอดภัย 1 อาคาร

สำนักงาน และโรงงานของบริษัท เซี่ยงไฮ้ ยะหยาง อีเล็คทริค จำกัด ตั้งอยู่เลขที่ 2525 ถนนต้าเย่ อู่เฉียว ฟ่งเซี่ยน เซี่ยงไฮ้ ประเทศจีน 

กำลังการผลิต และอัตราการใช้กำลังการผลิตของบริษัทฯ

+---------------------------------+-----------+-----------+-----------+
| กำ                              | ปี 2555    | ปี 2554    | ปี 2553    |
| ลังการผลิตและปริมาณการผลิตที่เกิดขึ้นจริง |           |           |           |
+---------------------------------+-----------+-----------+-----------+
| ผลิตภัณฑ์สายไฟฟ้าตัวนำอลูมิเนียม        |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : 14,400      |           |           |           |
| เมตริกตัน (อลูมิเนียม)               |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 7,185     | 7,536     | 5,654     |
+---------------------------------+-----------+-----------+-----------+
| อัตราการใช้กำลังการผลิต (%)         | 50        | 52        | 39        |
+---------------------------------+-----------+-----------+-----------+
| ผลิตภัณฑ์สายไฟฟ้าตัวนำทองแดง         |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : เมตริกตัน     | 12,000    | 12,000    | 12,000    |
| (ทองแดง)                        |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 7,574     | 6,199     | 4,700     |
+---------------------------------+-----------+-----------+-----------+
| อัตราการใช้กำลังการผลิต (%)         | 63        | 52        | 39        |
+---------------------------------+-----------+-----------+-----------+
| ผลิตภัณฑ์สายเคเบิ้ลโทรศัพท์            |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี: 1,440,000    |           |           |           |
| คู่กิโลเมตร (โทรศัพท์)               |           |           |           |
+---------------------------------+-----------+-----------+-----------+
| ปริมาณการผลิตจริง (คู่กิโลเมตร)       | 80,762    | 88,624    | 165,315   |
+---------------------------------+-----------+-----------+-----------+
| อัตราการใช้กำลังการผลิต (%)         | 6         | 6         | 11        |
+---------------------------------+-----------+-----------+-----------+
| ผลิตภัณฑ์สายไฟฟ้าแรงดันสูง            |           |           |           |
+---------------------------------+-----------+-----------+-----------+
| กำลังการผลิตเต็มที่ต่อปี : 4,800       |           |           |           |
| เมตริกตัน (XLPE)                  |           |           |           |
+---------------------------------+-----------+-----------+-----------+
| ปริมาณการผลิตจริง (เมตริกตัน)        | 2,921     | 1,966     | 2,978     |
+---------------------------------+-----------+-----------+-----------+
| อัตราการใช้กำลังการผลิต (%)         | 61        | 41        | 62        |
+---------------------------------+-----------+-----------+-----------+

กำลังการผลิต และอัตราการใช้กำลังการผลิตของบริษัทย่อย (SPEWC, SFO, Shanghai
Yayang)

  ----------------------------------- ------------ ------------ ------------
  กำลังการผลิตและปริมาณการผลิตที่เกิดขึ้นจริง   ปี 2555       ปี 2554       ปี 2553

  SPEWC                                                         

  ผลิตภัณฑ์ลวดทองแดงอาบน้ำยา                                        

  กำลังการผลิตเต็มที่ต่อปี : เมตริกตัน         9,600        21,600       21,600

  ปริมาณการผลิตจริง (เมตริกตัน)            6,368        6,345        8,891

  อัตราการใช้กำลังการผลิต (%)             66           29           41

  ผลิตภัณฑ์สายไฟฟ้าตัวนำทองแดง                                       

  กำลังการผลิตเต็มที่ต่อปี : เมตริกตัน         0            3,600        3,600

  ปริมาณการผลิตจริง (เมตริกตัน)            0            0            1.4

  อัตราการใช้กำลังการผลิต (%)             0            0            0.03

  ผลิตภัณฑ์สายเคเบิ้ลโทรศัพท์                                          

  กำลังการผลิตเต็มที่ต่อปี : คู่กิโลเมตร        1,152,000    2,304,000    2,304,000
  (โทรศัพท์)                                                      

  ปริมาณการผลิตจริง (คู่กิโลเมตร)           227,215      236,264      392,923

  อัตราการใช้กำลังการผลิต (%)             20           10           17

  SFO                                                           

  ผลิตภัณฑ์สายเคเบิ้ลใยแก้วนำแสง                                      

  กำลังการผลิตเต็มที่ต่อปี : (Km-fiber/year) 500,000      500,000      500,000

  ปริมาณการผลิตจริง (km-fiber)           102,709      176,908      406,900

  อัตราการใช้กำลังการผลิต (%)             21           35           81

  Shanghai Yayang                                               

  ผลิตภัณฑ์ลวดทองแดงอาบน้ำยา                                        

  กำลังการผลิตเต็มที่ต่อปี : เมตริกตัน         8,400        8,400        8,400

  ปริมาณการผลิตจริง (เมตริกตัน)            4,709        4,532        4,704

  อัตราการใช้กำลังการผลิต (%)             56           54           56
  ----------------------------------- ------------ ------------ ------------

ข) แหล่งที่มาของวัตถุดิบสำคัญ

บริษัทฯ ได้รับการถ่ายทอดเทคโนโลยีการผลิตต่างๆ จากกลุ่มผู้ถือหุ้นชาวไต้หวัน
และได้นำมาพัฒนาเพิ่มเติม นอกจากนี้บริษัทฯ ยังได้รับการสนับสนุนเทคโนโลยีการผลิตใหม่ๆ
จากบริษัท ฟูจิกุระ จำกัด ประเทศญี่ปุ่น มาเป็นเวลากว่า 20 ปี

ผลกระทบต่อสิ่งแวดล้อม

บริษัทฯ
ได้ดำเนินการผลิตโดยใช้เทคโนโลยีการผลิตที่ทันสมัยซึ่งไม่ส่งผลกระทบต่อสิ่งแวดล้อมเกินกว่าขอบเขตที่กฎหมายกำหนดและไม่เคยถูกร้องเรียน
หรือมีข้อพิพาทเกี่ยวกับผลกระทบต่อสิ่งแวดล้อม

วัตถุดิบ

ในปี 2555 วัตถุดิบที่ใช้ในการผลิตของบริษัทฯ ประมาณร้อยละ 80
นำเข้ามาจากต่างประเทศโดยผ่านบริษัท ตัวแทนในประเทศไทย และร้อยละ 20
ใช้วัตถุดิบในประเทศ จำนวนผู้จำหน่ายวัตถุดิบมีทั้งหมด 49 ราย โดยแบ่งเป็นผู้จำหน่าย ในประเทศ
25 ราย และต่างประเทศ 24 ราย

วัตถุดิบหลักที่บริษัทฯ ใช้ในการผลิตแบ่งได้เป็น 3 ชนิด ดังนี้

ตัวนำ :

วัตถุดิบตัวนำที่สำคัญได้แก่ โลหะสองชนิด คืออลูมิเนียม และทองแดง
ซึ่งมีความบริสุทธิ์ในอัตราร้อยละ 99.70 สำหรับอลูมิเนียม และร้อยละ 99.90 สำหรับทองแดง
โลหะทั้งสองชนิดนำเข้าจากต่างประเทศ เช่น ประเทศอินโดนีเซีย ออสเตรเลีย และฟิลิปปินส์,
ลาว เป็นต้น ราคาของโลหะทั้งสองควบคุมโดยตลาดกลางที่ประเทศอังกฤษ (London Metal
Exchange) ซึ่งแต่เดิมบริษัทฯ เป็นผู้รับภาระในการจัดซื้อ-จัดหาวัตถุดิบให้แก่ลูกค้า
แต่ปัจจุบันลูกค้าของบริษัทฯ ที่เป็นรัฐวิสาหกิจบางแห่ง ได้เปลี่ยนนโยบายเป็นจัดซื้อและหาวัตถุดิบเอง
โดยทำสัญญาว่าจ้างให้บริษัทฯเป็นผู้ผลิตสายไฟฟ้าสำเร็จรูปให้ ด้วยเหตุนี้บริษัทฯ
จึงลดภาระในการจัดซื้อ จัดหา และจัดเก็บวัตถุดิบ
ตลอดจนลดผลกระทบทางด้านลบจากความผันผวนของราคาของวัตถุดิบเหล่านี้ในตลาดโลก

ฉนวน (กึ่งฉนวน) : ปัจจุบันประเภทของฉนวนและกึ่งฉนวนที่บริษัทฯ ใช้อยู่มี 3 ชนิด ดังนี้

 เทอร์โมพลาสติก ( Thermoplastic) ที่ใช้งานมี 2 ชนิด คือ

-   โพลิไวนีล คลอไรด์ (Polyvinyl Chloride) หรือ P.V.C.
    จัดซื้อจากผู้ผลิตในประเทศซึ่งมีอยู่ 2 ราย ได้แก่ บริษัท แอ็พพลาย ดีบี อินดัสเตรียล จำกัด
    และบริษัท กิจเจริญพร จำกัด

  - โพลิเอทิลีน (Polyethylene) หรือ P.E. จัดซื้อจากผู้ผลิตในประเทศ 2 รายได้แก่ SCG
  performance Chemical Co., Ltd., Polymers Marketing Co., Ltd.
  และต่างประเทศอีก 4 รายได้แก่ DOW, Borouge, Hanwha, Chemtech
  จากประเทศสหรัฐอเมริกา, ญี่ปุ่น, สวีเดน, เบลเยี่ยม, สหรัฐอาหรับเอมิเรตส์ และเวียดนาม
  เป็นต้น

   เทอร์โมเซตติ้ง พลาสติก (Thermosetting Plastic)
  จัดซื้อจากผู้ผลิตในต่างประเทศทั้งหมด เช่น เบลเยี่ยม,

สหรัฐอเมริกา ญี่ปุ่น, สวีเดน และสหรัฐอาหรับเอมิเรตส์

   เซมิ – คอนดัคทีพ (Semi-conductive) จัดซื้อจากผู้ผลิตในต่างประเทศทั้งหมด เช่น
  เบลเยี่ยม, สหรัฐอเมริกา, ญี่ปุ่น,

  สวีเดน และสหรัฐอาหรับเอมิเรตส์

  ใยแก้วนำแสง : บริษัท ฟูจิกุระ จำกัด (ญี่ปุ่น)
  เป็นบริษัทเดียวที่เป็นผู้จำหน่ายใยแก้วนำแสงให้แก่ SFO

ทองแดงแผ่นบริสุทธิ์ 99.9 % (Copper Cathode) และทองแดงเส้นบริสุทธิ์ 99.9 % (Copper
Rod)

วัตถุดิบสำคัญของ SPEWC ต้องนำเข้าจากต่างประเทศ โดยติดต่อซื้อจากบริษัทนายหน้า (Broker)
เนื่องจากทองแดงจัดเป็นสินค้าโภคภัณฑ์ (Commodity)
ประเภทหนึ่งโดยมีตลาดซื้อขายหลักอยู่ในประเทศอังกฤษ คือ LONDON METAL EXCHANGE (LME)
ซึ่งราคาจะปรับขึ้นลงตลอดเวลา ขึ้นอยู่กับอุปสงค์และอุปทานในตลาด
เนื่องจากความผันผวนของราคาและปริมาณการผลิตจากเหมืองแร่ทองแดง SPEWC
จึงต้องมีการทำสัญญาซื้อขายกันเป็นรายปี และมีการกำหนดปริมาณ (Quota)
การสั่งซื้อขั้นต่ำต่อเดือน ซึ่งเป็นข้อตกลงกับผู้ขายด้วยว่า
ผู้ขายมีพันธะที่ต้องจัดหาทองแดงมาส่งมอบให้ได้ตามจำนวนที่ระบุในสัญญาดังกล่าว

  4.1.4. งานที่ยังไม่ได้ส่งมอบ

ณ วันที่ 31 ธันวาคม 2555 บริษัทฯ และบริษัทย่อยมียอดสั่งซื้อที่ยังไม่ได้ส่งมอบประมาณ 697
ล้านบาท

  4.2 กลุ่มธุรกิจเพื่อการลงทุน

บริษัท ซีทีดับบลิว เบต้า จำกัด ซึ่งประกอบธุรกิจด้วยการลงทุนในบริษัทอื่น
โดยมีวัตถุประสงค์เพื่อแสวงหากำไรจากผลต่างระหว่างราคาขายและราคาทุน (Capital Gain)
เท่านั้น

  4.3 กลุ่มธุรกิจการสื่อสารและโทรคมนาคม

บริษัท LOXPAC เป็นบริษัทที่ได้รับสัมปทานด้านบริการสื่อสารผ่านทางโทรศัพท์ ทั้งในประเทศ
และต่างประเทศ รวมถึง โทรสาร โทรศัพท์สาธารณะ วิทยุติดตามตัว โทรศัพท์เคลื่อนที่
ศูนย์เครือข่ายสัญญาณ อินเตอร์เน็ต เคเบิ้ลทีวี ในเขตการค้าและเศรษฐกิจพิเศษ ( Free
Economic and Trade Zone ) ของประเทศเกาหลีเหนือ ในปี 2539 บริษัทฯ
ได้ร่วมก่อตั้งบริษัท NEAT & T (North East Asia Telephone & Telecommunications
Co.) เป็นผู้ประกอบการในเขตการค้าและเศรษฐกิจพิเศษภายในประเทศเกาหลีเหนือ
โดยร่วมลงทุนกับ KPTC (Korea Postal & Telecommunications Co.) NEAT&T
มีกำไรจากการดำเนินงานอย่างต่อเนื่องนับตั้งแต่ก่อตั้ง และ NEAT&T ได้จ่ายเงินปันผลสำหรับปี
2555 จำนวน 10.09 ล้านบาทให้แก่ LOXPAC

ในปี 2553 LOXPAC ได้จดทะเบียนจัดตั้งบริษัทย่อยในฮ่องกงชื่อ บริษัท ล็อกซ์เล่ย์ แปซิฟิค ฮ่องกง
จำกัด (Loxley Pacific Hong Kong Co., Ltd. หรือ LoxPac HK) โดย LoxPac HK
ร่วมกับ KPTC ร่วมกันก่อตั้งกิจการร่วมค้า “สตาร์ เจ วี” (Star J.V.)
ซึ่งเป็นผู้ให้บริการอินเตอร์เน็ท (Internet Service Provider)
แต่เพียงผู้เดียวในประเทศเกาหลีเหนือ โดย LoxPac HK ได้แยกบริษัทออกจาก LOXPAC
เมื่อปลายปี 2555 โดยสัดส่วนของผู้ถือหุ้นเหมือนกับ LOXPAC, ส่วน Star J.V.
เริ่มให้บริการตั้งแต่วันที่ 10 ตุลาคม 2553 มีผลการดำเนินงานในปี 2554 และ 2555 จำนวน
309,916 เหรียญยูโร และ 498,191 เหรียญยูโรตามลำดับ โดยในปี 2555 สตาร์ เจ
วีจ่ายเงินปันผลให้แก่ LoxPac HK เป็นจำนวน 10.20 ล้านบาท